### Szülői nyilatkozat iskolai fényképfelvételek készítéséhez és közzétételéhez

***Kedves Szülők!***

Az Iskolavezetés tájékoztatja Önöket, hogy az iskolai ünnepélyekről, versenyekről és egyéb rendezvényekről, valamint az intézmény mindennapi életéről fényképfelvételeket készítünk.

Ezek célja a Kedves Szülők és a nyilvánosság tájékoztatása a köznevelési intézmény tevékenységéről, továbbá iskolánk népszerűsítése.

Tájékoztatjuk Önöket, hogy ***a fényképfelvételek*** – az információs önrendelkezési jogról és az információszabadságról szóló 2011. évi CXII. törvény (a továbbiakban: Infótörvény), valamint az Európai Parlament és Tanács (EU) 2016/679 rendelete (a továbbiakban: GDPR) értelmében – ***személyes adatnak minősülnek***. Ahhoz, hogy az Önök gyermekéről fotókat készíthessünk, és azokat honlapunkon, facebook oldalunkon, illetve a médiában megjelentessük, a szülők hozzájárulása szükséges. Jelen tájékoztatás célja az Önök hozzájárulásának megkérése.

Az Infótörvény és a GDPR értelmében tájékoztatást nyújtunk a fent rögzített adatkezelés részleteiről:

* ***Kezelendő adatok:*** iskolánk tanulóiról készült ***fényképek.***
* Az adatkezelés célja: szülők és a nyilvánosság tájékoztatása az iskola tevékenységéről, iskola népszerűsítése.
* Az adatkezelésre jogosult: Nyírturai Móra Ferenc Általános Iskola.
* Az adatkezelés helye: 4532 Nyírtura, Arany János utca 19.
* Az adatkezelés jogalapja: a szülők hozzájárulása.
* Az adatkezelés időtartama / adatok megőrzése: a fényképfelvételeket addig tároljuk az iskolai számítógépen, illetve szerepeltetjük a honlapon, facebook oldalon, amíg azok aktuálisak, vagy amíg Önök nem kérik írásban az adatok törlését.
* Gyermekéről készült fényképeket kérésre végérvényesen töröltetni lehet a honlapról, facebook oldalról és az adatbázisunkból.
* Az adatkezelés módja: a fényképeket az iskola alkalmazottai készíthetik, és azokat az intézmény számítógépén tároljuk. A kiválasztott felvételeket megjelentetjük a honlapon.
* Az adatokat megismerhetők köre: a nyilvános honlapot látogató közönség.
* Jogorvoslati lehetőség: az Infó törvény 22.§ -a és a GDPR 77. és 79. cikke szerint.

Aláírásommal igazolom, hogy a fenti tájékoztatást elolvastam, tartalmát megértettem, és

1. HOZZÁJÁRULOK a fenti tájékoztatóban foglalt adatkezeléshez
2. NEM JÁRULOK HOZZÁ a fenti tájékoztatóban foglalt adatkezeléshez. \*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szülő aláírása

\* A megfelelő rész aláhúzandó.

Nyírtura, …………………………………….